Nikodemo (kwa Kigiriki Νικόδημος, Nikodemos) alikuwa mwalimu wa Torati wa madhehebu ya Mafarisayo tena mwanabaraza wa Baraza la Israeli katika karne ya 1 BK. Anaheshimiwa na Wakristo wengi kama mtakatifu, ingawa sikukuu yake inaadhimishwa katika tarehe tofautitofauti, hasa tarehe 31 Agosti. Anajulikana kwa sababu ya kutajwa mara kadhaa katika Injili ya Yohane, kama mtu aliyevutiwa na Yesu Kristo ingawa aliogopa maneno ya Wayahudi wenzake. Ndiyo sababu alimtembelea usiku ili kumuuliza maswali ya dini yao bila kujulikana (Yoh 3:1–21). Baadaye katika baraza alimtetea Yesu kwamba si haki kuhukumu bila kumsikiliza kwanza, lakini alinyamazishwa (Yoh 7:50–51). Hatimaye alimsaidia Yosefu wa Arimataya kumzika Yesu (Yoh 19:39–42). Nicodemus (left) talking to Jesus, by Henry Ossawa Tanner Christus und Nicodemus, by Fritz von Uhde (1848–1911) Entombment, by Tizian Jesus and Nicodemus by Crijn Hendricksz, 1616–1645 Cima da Conegliano, Nicodemus with Christ's body, Apostle John on the right and Mary to left.